stanford-oval/wikipedia huggingface dataset:
เดอะทอยส์
วงการบันเทิง > ชีวิตก่อนเข้าสู่วงการ

ธันวา บุญสูงเนิน (ชื่อเล่น: ทอย, เอม) เกิดวันที่ 1 ธันวาคม พ.ศ. 2538 ตามนามสกุลเป็นชาวนครราชสีมา โดยชื่อเล่น ทอย คุณแม่เป็นคนตั้งให้ มาจากการรวมชื่อของคุณอาสองท่าน คือ ทอมกับบอย และชื่อ เอม คุณพ่อเป็นคนตั้งให้ คุณแม่ของทอยคือนิตยา บุญสูงเนิน คุณพ่อของทอยคือธนพงศ์พันธ์ บูรณะคุปต์  และเป็นหลานของเจินเจิน บุญสูงเนิน ทอยสนใจด้านดนตรีตั้งแต่ตอนเด็ก เริ่มเล่นกีตาร์ตั้งแต่ 7 ขวบและได้ไปเรียนหนังสือที่ต่างประเทศในตอนประถม จนเมื่อวัยรุ่นก็ได้ฟอร์มวงดนตรีกับเพื่อนรวม 4 คน ตอนอายุ 15 ปี เล่นดนตรีได้แทบทุกชนิด เช่น กีตาร์ เปียโน กลอง แซ็กโซโฟน ทรัมเป็ต ระนาด ขลุ่ย เป็นต้น และเริ่มรับจ้างอัดเสียงในสตูดิโอตอนอายุ 16 ปี และเริ่มโปรดิวเซอร์เพลงตอนอายุ 17 ปี ทอยเริ่มสนใจงานโปรดิวเซอร์ตั้งแต่ ม.2 จากการที่โรงเรียนต้องทำเพลงเพื่อแข่งขันกับโรงเรียนอื่น แล้วทอยเห็นน่าสนุกจึงเสนอไอเดียไป ปรากฏว่าไอเดียนั้นถูกเลือกมาใช้ และทำให้โรงเรียนชนะอันดับ 3 กลายเป็นจุดเริ่มต้นที่ทำให้ทอยรู้สึกสนใจอาชีพโปรดิวเซอร์ การคลุกคลีกับรุ่นพี่ในห้องซ้อมดนตรีบ่อย ๆ ทำให้มีโอกาสเรียนรู้เรื่องการอัดเสียงและทำมาสเตอริ่งต่าง ๆ ศิลปินคนแรกที่ทอยโปรดิวซ์เพลงให้ก็คืออะตอม ไมค์ไอดอล เจ้าของเพลง "ห้ามทิ้ง" เพลงแรกที่ทอยมีโอกาสโปรดิวซ์ให้ก็คือเพลง "อานุภาพเล็ก ๆ" ด้านการเล่นกีตาร์ เขาเรียนกีตาร์ด้วยตัวเองและฝึกซ้อมอย่างหนักวันละ 10–12 ชั่วโมงและไม่เคยเรียนในคลาสเรียนกีตาร์มาก่อน เขาได้เข้าประกวดการเล่นกีตาร์ในหลายเวทีและได้รางวัลจากหลายเวทีใหญ่ทั้งในระดับประเทศและในระดับนานาชาติตั้งแต่อายุยังน้อย เช่น จากเวที Light Ibanez Guitar Solo Competition 2014 ได้ที่ 2 ของประเทศเมื่ออายุ 15 ปี, ได้อันดับ 5 ของโลก จากงานประกวด Kiesel Guitars Solo Contest ตอนอายุ 17 ปี, แชมป์ระดับประเทศ รายการ Overdrive Guitar Contest ครั้งที่ 9 เมื่ออายุ 19 ปี ในปีที่มีจอห์น แมคลาฟลินและกัทธรี โกแวน มือกีตาร์ระดับโลกเป็นกรรมการ
วงการบันเทิง > 2558-2561: งานเพลงบนโลกออนไลน์และงานโปรดิวเซอร์เพลง

หลังจากที่เริ่มมีประสบการณ์ด้านงานเพลงมากขึ้น ทอยก็ได้เปิดช่องยูทูบเป็นของตนเองโดยใช้ชื่อว่า THURSDAY โดยเขาได้ปล่อยงานเพลงบนโลกออนไลน์ครั้งแรกด้วยเพลง “หน้าหนาวที่แล้ว” เพลงนี้ ตอนแรกเขาอยู่ในนามโปรดิวเซอร์แล้วต้องการส่งเพลงนี้ไปที่ค่ายเพลงค่ายหนึ่งเพื่อให้คนอื่นร้อง เขาฟังแค่ครึ่งเพลงก็ปฏิเสธกลับมา ทอยเสียดายเพลงจึงเอามาปล่อยในช่องยูทูบ พอ 2 ปีผ่านไป ก็มีคนเข้ามาฟังประมาณ 30 ล้านครั้ง และได้เซ็นสัญญากับค่ายเพลงปัจจุบัน ด้านงานโปรดิวเซอร์เพลง ศิลปินที่ทอยโปรดิวซ์เพลงให้ เช่นวงพริกไทย ค่าย RS และทอม Room 39, นิว-จิ๋ว, เบียร์ The Voice, Potato, Retrospect เป็นต้น
วงการบันเทิง > 2560-ปัจจุบัน: การเข้าสู่วงการเพลง และอัลบั้มแรก SUN

เมื่อเป็นที่รู้จักในวงการมากขึ้น ทางสังกัดวอท เดอะ ดัก จึงเชิญให้ทอยเข้ามาร่วมงานในสังกัด โดยเริ่มเซ็นสัญญาเมื่อเดือนเมษายน พ.ศ. 2560 และออกซิงเกิลแรกอย่างเป็นทางการในเพลง "ก่อนฤดูฝน" โดยก่อนที่จะออกซิงเกิลแรกอย่างเป็นทางการนั้น ทางสังกัดก็ได้นำเพลงซิงเกิลก่อนหน้านี้ "หน้าหนาวที่แล้ว" มาเปิดตามวิทยุอีกครั้งจนติดอันดับเพลงหลายสถานีอีกด้วย
ตลอดช่วงปี 2560-2561 ความนิยมในตัวเดอะทอยส์ได้เพิ่มขึ้นเรื่อย ๆ ซึ่งทำให้เขาได้ร่วมเป็นศิลปินรับเชิญให้กับศิลปินอื่น ๆ เช่น ลิปตา ในเพลง "Bad Luck" และยังมีโอกาสร่วมงานกับ บอย โกสิยพงษ์ ในเพลง “เหตุผล” อีกด้วย นอกจากนี้ยังมีการร่วมมือทำเพลงกับผลิตภัณฑ์ต่าง ๆ เพื่อโฆษณาประชาสัมพันธ์อีกด้วย เขามีเพลงฮิตอย่าง “หน้าหนาวที่แล้ว”, “ก่อนฤดูฝน”, “04:00”, “Stars” และ “ลาลาลอย (100%)”
เมื่อวันที่ 21 มีนาคม พ.ศ. 2561 เขาได้รับรางวัล 3 รางวัลจากงานประกาศรางวัลทางดนตรี JOOX Thailand Music Awards 2018 โดยแอปพลิเคชัน JOOX ได้แก่รางวัลเพลงป๊อบแห่งปี ได้แก่ หน้าหนาวที่แล้ว, เพลงแห่งปี ได้แก่ เพลงหน้าหนาวที่แล้ว, และศิลปินยอดนิยมแห่งปี ต่อมาเมื่อกลางปี เขาได้รับรางวัล ศิลปินเดี่ยวแห่งปี Nine Entertain Awards 2018 ต่อมาเดอะทอยส์ได้เปิดตัวอัลบั้มแรกที่มีชื่อว่า SUN ออกวางจำหน่ายในเดือนตุลาคม ซึ่งงานเปิดตัวอัลบั้มจัดขึ้นที่ดิ เอ็มควอเทียร์ และเมื่อ 10 ธ.ค. พ.ศ. 2561 เขาได้ขึ้นโชว์เพลงก่อนฤดูฝน ในฐานะตัวแทนประเทศไทยในงาน 2018 MAMA Premiere in Korea และได้รางวัลสาขา Best New Asian Artist Thailand และติดอันดับ 1 ศิลปินที่ถูกค้นหามากที่สุดในเว็บไซต์ขายเพลง Melon ในเกาหลีหลังจบงาน MAMA2018 ซึ่งรางวัล Best New Asian Artist นี้ถือเป็นรางวัลใหญ่สำหรับศิลปินทั่วเอเชีย ที่จะมอบให้กับศิลปินตัวแทนจากประเทศ ญี่ปุ่น, จีน, เวียดนาม,อินโดนีเซีย และ ไทย ในงาน MAMA หรือ Mnet Asian Music Awards ทุก ๆ ปี โดยจะตัดสินจากการสร้างสรรค์ผลงานของศิลปินในปีนั้น ๆ ซึ่ง The TOYS เองก็เป็นศิลปินไทยเพียงคนเดียวที่ได้รับเลือกให้ได้รางวัล Best New Asian Artist Thailand ในปี 2018
ปี พ.ศ. 2562 ธันวาประพันธ์และร้องเพลงประกอบภาพยนตร์เรื่อง ฮาวทูทิ้ง ทิ้งอย่างไรไม่ให้เหลือเธอ ชื่อเพลง "ทิ้งแต่เก็บ" ซึ่งได้รับการเสนอชื่อเข้าชิงเพลงจากภาพยนตร์ยอดเยี่ยม จากรางวัลภาพยนตร์ไทย ชมรมวิจารณ์บันเทิง ครั้งที่ 28
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| SUN |  วางจำหน่าย: 25 ตุลาคม 2561  รูปแบบ: ดิจิตอลดาวน์โหลด, ซีดี  ค่าย: วอท เดอะ ดัก |  หน้าหนาวที่แล้ว  ก่อนฤดูฝน  4:00  TOY  พูดไม่ออก  Sleep Now (feat. F.hero)  ลาลาลอย (100%)  เวลาขับรถ  Stars |
ผลงานเพลง > อีพี

| ชื่ออัลบั้ม | รายละเอียด | รายชื่อเพลง |
| --- | --- | --- |
| I Beg Your Pardon |  วางจำหน่าย: 9 กรกฎาคม 2559  รูปแบบ: ดิจิตอลดาวน์โหลด  ค่าย: อิสระ |  ให้เธออภัย  ขอโทษที่เป็นแบบนี้  จดหมาย   |
ผลงานเพลง > อัลบั้มบันทึกการแสดงสด

| ชื่ออัลบั้ม | รายละเอียด | รายชื่อเพลง |
| --- | --- | --- |
| The TOYS Loy on Mars (Live) |  วางจำหน่าย: 14 ธันวาคม 2562  รูปแบบ: ดิจิตอลดาวน์โหลด  ค่าย: วอท เดอะ ดัก |  4:00 -แสงไฟ (Live)  Toy (Live)  ลาลาลอย (Live)  เหมือนหลับตา (Live) |
ผลงานเพลง > ซิงเกิล

| ปี | ชื่อเพลง | อันดับ> ไทย IWChart  | อันดับ> ไทย บิลบอร์ด  | อัลบั้ม |
| --- | --- | --- | --- | --- |
| 2558 | "หน้าหนาวที่แล้ว" | 17 | * | SUN |
| 2559 | "The Light" | — | * | ไม่มีอัลบั้ม |
| 2560 | "Who Else?" | — | * | ไม่มีอัลบั้ม |
| 2560 | "เหมือนหลับตา" | — | * | ไม่มีอัลบั้ม |
| 2560 | "ก่อนฤดูฝน" | 4 | * | SUN |
| 2561 | "TOY" | — | * | SUN |
| 2561 | "04:00" | 4 | * | SUN |
| 2561 | "นอนได้แล้ว (Sleep Now)" (กอล์ฟ ฟักกลิ้งฮีโร่ ร่วมกับ เดอะทอยส์) | 12 | * | SUN |
| 2561 | "Stars" | 4 | * | SUN |
| 2561 | "ลาลาลอย (100%)" | — | * | SUN |
| 2561 | "8 วินาที" (ร่วมกับ แสตมป์) | — | * | ไม่มีอัลบั้ม |
| 2562 | "พูดไม่ออก" | — | * | SUN |
| 2562 | "ท้าเล (Ta Lay)" | — | * | ไม่มีอัลบั้ม |
| 2562 | "ไม่รับสาย (Free Call)" | — | * | ไม่มีอัลบั้ม |
| 2564 | "ไวน์ลดา (blurblur)" | — | * | ไม่มีอัลบั้ม |
| 2564 | "เมะ (kiss by kiss)" | — | * | ไม่มีอัลบั้ม |
| 2565 | "อาหมวยหาย (Chinese Girl / 阿妹走)" | 11 | 11 | ไม่มีอัลบั้ม |
| 2565 | "ฉันรวย (I’m rich)" | — | — | ไม่มีอัลบั้ม |
| 2565 | "งูงู้ (Snake)" | — | 85 | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IWChart เริ่มเปิดตัว พ.ศ. 2553 / Billboard Thailand Songs เริ่มเปิดตัว 17 กุมภาพันธ์ พ.ศ. 2565
ผลงานเพลง > ซิงเกิลพิเศษ และเพลงประกอบภาพยนตร์

| ปี | ชื่อเพลง | หมายเหตุ |
| --- | --- | --- |
| 2560 | "ปลิว" (ต้นฉบับโดย พลอยชมพู) | ประกอบภาพยนตร์ You&Me XXX |
| 2560 | "Love Is Now รักอยู่ตรงหน้า" | ร่วมกับ Wall's Cornetto |
| 2560 | "จะทำให้เธอ...Blink" | ร่วมกับ Blink |
| 2561 | "ฝันฤดูร้อน (Summer Dream)" | ร่วมกับ GPX |
| 2561 | "Stand By ข้างเธอ" | ร่วมกับ Mitsubishi Electric |
| 2561 | "ของขวัญ" (ต้นฉบับโดย มัสเกตเทียส์) | ร่วมกับ Krungsri GIFT |
| 2561 | "Say Hi" | ร่วมกับ SC Asset |
| 2562 | "มีเธอทุกวันก็โอนิ" (ร่วมกับ DJ ONO และพิมฐา) | ร่วมกับ SCB JCB Platinum |
| 2562 | "ปากว่าง" (ต้นฉบับโดย ศรัณยู วินัยพานิช) | ร่วมกับ Dutch Mill 4in1 |
| 2562 | "Keep it to you" | ร่วมกับ Nuvo Tape |
| 2562 | "การเดินทาง" (ร่วมกับ แสตมป์ อภิวัชร์ และแป้งโกะ) | ร่วมกับ Honda |
| 2562 | "ทิ้งแต่เก็บ" | ประกอบภาพยนตร์ ฮาวทูทิ้ง.. ทิ้งอย่างไรไม่ให้เหลือเธอ |
| 2563 | "สกัดเย็น" | ร่วมกับ NESCAFÉ Cold Brew |
| 2564 | "TO THE NEXT GENERATION" | ร่วมกับ Ragnarok X: Next Generation |
| 2565 | "คืนวันศุกร์" (ร่วมกับ โบกี้ไลอ้อน) | ประกอบภาพยนตร์ OMG! รักจังวะ..ผิดจังหวะ |
| 2565 | "เธอมันเท่ (Beyond and Cool)" (ร่วมกับ โบกี้ไลอ้อน) | ร่วมกับ บาจา |
| 2566 | "ปล่อยไหล (Let It Flow)" (ร่วมกับ Pyra) | ร่วมกับ Heineken Experience Silver |
| 2566 | "มารักทำไมตอนนี้" (ต้นฉบับโดย แอมไฟน์) | ร่วมกับ อาร์เอส มิวสิค (โปรเจกต์พิเศษ RS Music X) |
| 2567 | "ซ้าย or ขวา (All because of you)" | ประกอบซีรีส์ LOVE LESSON 010 แบบฝึกรัก... ไม่รู้ล้ม |
ผลงานเพลง > ซิงเกิลรับเชิญ

| ปี | ชื่อเพลง | อันดับสูงสุด> ไทย IWChart  | อันดับสูงสุด> ไทย บิลบอร์ด  | อัลบั้ม |
| --- | --- | --- | --- | --- |
| 2560 | "ไม่ได้อยากรัก" (Saravilla ร่วมกับ เดอะทอยส์) | — | * | ไม่มีอัลบั้ม |
| 2560 | "ผิดไปแล้ว" (Pinpin ร่วมกับ เดอะทอยส์) | — | * | My World |
| 2560 | "Bad Luck" (ลิปตา ร่วมกับ เดอะทอยส์) | 8 | * | ไม่มีอัลบั้ม |
| 2561 | "เหตุผล (The Reasons Why We Should Fly)" (บอย โกสิยพงษ์ ร่วมกับ เดอะทอยส์) | — | * | ไม่มีอัลบั้ม |
| 2562 | "มานี่มา (MANEEMA)" (ร่วมกับ โพลีแคต) | — | * | Pillow War |
| 2565 | "IRREPLACEABLE" (F.HERO, ชเว ย็อง-แจ ร่วมกับ เดอะทอยส์) | — | 7 | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงานเพลง > เพลงอื่น ๆ ที่ปรากฏ

| ปี | ชื่อเพลง | อัลบั้ม |
| --- | --- | --- |
| 2560 | "17" | ไม่มีอัลบั้ม |
| 2560 | "ของว่าง" (With You) | Indie Resolution |
ผลงานเพลง > มิวสิควิดีโอ

| ปี | ชื่อเพลง | กำกับโดย |
| --- | --- | --- |
| 2560 | "จดหมาย" | Shakeshoulderfilmaker |
| 2560 | "ไม่ได้อยากรัก" (ร่วมกับ Saravilla) |  |
| 2560 | "ก่อนฤดูฝน" | นราธิป ไชยณรงค์ |
| 2560 | "ปลิว" |  |
| 2560 | "Bad Luck" (ร่วมกับ ลิปตา) |  |
| 2560 | "Love Is Now รักอยู่ตรงหน้า" |  |
| 2560 | "จะทำให้เธอ…Blink" |  |
| 2561 | "TOY" |  |
| 2561 | "04:00" |  |
| 2561 | "Stand By ข้างเธอ" |  |
| 2561 | "Summer Dream ฝันฤดูร้อน" |  |
| 2561 | "นอนได้แล้ว (Sleep Now)" (ร่วมกับ กอล์ฟ ฟักกลิ้งฮีโร่) |  |
| 2561 | "Say Hi บ้านหลังใหม่" |  |
| 2561 | "เหตุผล (The Reasons Why We Should Fly)" (ร่วมกับ บอย โกสิยพงษ์) |  |
| 2561 | "ลาลาลอย (100%)" |  |

| 2562 | "พูดไม่ออก (JUST WONDER)" | นราธิป ไชยณรงค์ |
| 2562 | "มีเธอทุกวันก็โอนิ" (ร่วมกับ DJ ONO และ Pimtha) |  |
| 2562 | "Keep it to you" |  |
| 2562 | "ปากว่าง" |  |
| 2562 | "ท้าเล (Ta Lay)" | นราธิป ไชยณรงค์ |
| 2564 | "ไวน์ลดา (blurblur)" |  |
| 2564 | "เมะ (kiss by kiss)" |  |
| 2565 | "อาหมวยหาย (阿妹走 / Chinese Girl)" |  |
| 2565 | "ฉันรวย (I’m rich)" |  |
| 2565 | "งูงู้ (Snake)" |  |
รางวัล

รางวัลเวที “2018 MAMA Premiere in Korea” สาขา “Best New Asian Artist Thailand”10 ธ.ค. 2018
3 รางวัลจากงานประกาศรางวัลทางดนตรี JOOX Thailand Music Awards 2018 จัดโดยแอปพลิเคชัน JOOX จัดขึ้นเป็นปีที่ 2 เมื่อวันที่ 21 มีนาคม 2018 ณ โรงละครเคแบงก์สยามพิฆเนศ ได้แก่รางวัลเพลงป๊อบแห่งปี ได้แก่ หน้าหนาวที่แล้ว, เพลงแห่งปี ได้แก่ เพลงหน้าหนาวที่แล้ว, และศิลปินยอดนิยมแห่งปี
ศิลปินเดี่ยวแห่งปี Nine Entertain Awards 2018
แชมป์ประเทศ จากงานประกวด Overdrive Guitar Contest ครั้งที่ 9 เมื่ออายุ 19 ปี
อันดับที่ 5 ของโลก จากงานประกวด Keisel Guitar Solo Contest เมื่ออายุ 17 ปี
อันดับที่ 2 ของประเทศ จากงานประกวด Light Ibanez Guitar Solo Competition เมื่ออายุ 14 ปี
ชนะเลิศ โครงการ Search To Be The Star3 เมื่ออายุ 18 ปี
รางวัล The Guitar Mag Awards 2023 สาขา Best Producer Of The Year จากเพลง "Fire Boy"
รางวัล > เข้าชิง

รางวัลคมชัดลึก สาขานักร้องเพลงไทยสากลยอดนิยม คมชัดลึก อวอร์ด ครั้งที่ 15
รางวัลศิลปินเดี่ยวแห่งปี Nine Entertain Awards 2019
รางวัลขวัญใจมหาชน Nine Entertain Awards 2019
รางวัล JOOX Thailand Music Awards 2022
สาขาเพลงป๊อปแห่งปี เสนอชื่อเข้าชิง "เมะ"
สาขา Top Social Thai Artist of the year
อื่น ๆ

เพลง "Stars" ของทอย ติดอันดับ 1 การจัดอันดับ Thailand Top 100 By JOOX 2018 ในฐานะเพลงที่ถูกฟังมากที่สุดของปี
แหล่งข้อมูลอื่น

เดอะทอยส์ ที่เฟซบุ๊ก
เดอะทอยส์ ที่อินสตาแกรม
เดอะทอยส์ ที่ยูทูบ
สหราชอาณาจักรในโอลิมปิกเยาวชนฤดูร้อน 2018

สหราชอาณาจักร เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งสหราชอาณาจักรเป็นผู้ทำหน้าที่ในการส่งนักกีฬาเข้าร่วมแข่งขันจำนวน 43 คน ใน 17 ชนิดกีฬา ผลการแข่งขันครั้งนี้สหราชอาณาจักรได้รับเหรียญรางวัลแบ่งเป็น 3 เหรียญทอง 4 เหรียญเงิน และ 5 เหรียญทองแดง รวมทั้งหมด 12 เหรียญ
แบดมินตัน

บทความหลัก: กีฬาแบดมินตันในโอลิมปิกเยาวชนฤดูร้อน 2018
ผลการแข่งขันดังนี้ :
| นักกีฬา | รายการ | Group stage> Opposition Score | Group stage> Opposition Score | Group stage> Opposition Score | Group stage> Rank | Quarterfinal> Opposition Score | Semifinal> Opposition Score | Final / BM> Opposition Score | อันดับ |
| --- | --- | --- | --- | --- | --- | --- | --- | --- | --- |
| Christopher Grimley | Boys' Singles |  Guo (NZL) W 2–0 |  Chen (TPE) L 0–2 |  Papai (HUN) W 2–0 | 2 | ไม่ผ่าน | ไม่ผ่าน | ไม่ผ่าน | 9 |
| Grace King | Girls' Singles |  İnci (TUR) W 2–1 |  Hooi (SGP) W 2–1 |  Švábíková (CZE) L 0–2 | 3 | ไม่ผ่าน | ไม่ผ่าน | ไม่ผ่าน | 9 |
ดูเพิ่ม

สหราชอาณาจักรในโอลิมปิก
รายชื่อผู้เชิญธงชาติสหราชอาณาจักรในโอลิมปิกเยาวชน
รายชื่อนักกีฬาสหราชอาณาจักรที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2018 ที่ บัวโนสไอเรส ประเทศอาร์เจนตินา |
| --- | --- | --- |
| แอฟริกา |   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   ทีมผสม  |  |
รัฐสภาสหราชอาณาจักร
ประวัติ

ในสมัยกลางและต้นสมัยใหม่ราชอาณาจักรอังกฤษ ราชอาณาจักรสกอตแลนด์ และราชอาณาจักรไอร์แลนด์ ต่างก็มีรัฐสภาเป็นของตนเอง พระราชบัญญัติสหภาพ ค.ศ. 1707 รวมรัฐสภาอังกฤษและ รัฐสภาแห่งสกอตแลนด์เป็นรัฐสภาแห่งบริเตนใหญ่ และ พระราชบัญญัติสหภาพ ค.ศ. 1800 รวมไอร์แลนด์เป็น รัฐสภาสหราชอาณาจักร
ประวัติ > รัฐสภาอังกฤษ

บทความหลัก: รัฐสภาอังกฤษ
รัฐสภาอังกฤษมีรากฐานมาจากสภาวิททัน (Witenagemot) ของ แองโกล-แซ็กซอน ใน ค.ศ. 1066 พระเจ้าวิลเลียมที่ 1 หลังจากที่ทรงได้รับชัยชนะต่ออังกฤษทรงนำระบบเจ้าขุนมูลนาย (feudal system) เข้ามาในอังกฤษ ระบบศักดินาของพระเจ้าวิลเลียมเป็นระบบที่พระองค์ต้องปรึกษาสภาราชสำนัก (crown council) ของขุนนางผู้ปกครองที่ดิน (tenants-in-chief) ภายในราชอาณาจักรและทางคริสตจักรก่อนที่จะออกกฎหมายได้ หลังจากนั้นสภาราชสำนักก็กลายมาเป็น สภาองคมนตรี (Curia Regis) ในอังกฤษเป็นสภาของขุนนางผู้มีที่ดินและนักบวชอาวุโสที่มีหน้าที่ในการถวายคำปรึกษาต่อพระมหากษัตริย์เกี่ยวกับนิติบัญญัติ สภาองคมนตรี
ขุนนางผู้ปกครองที่ดินมักจะมึความขัดแย้งกันทางอำนาจกับพระเจ้าแผ่นดิน ใน ค.ศ. 1215 ขุนนางเหล่านี้ก็บังคับให้พระเจ้าจอห์น ลงนามในมหากฎบัตร (Magna Carta) ซึ่งกำหนดห้ามมิให้พระมหากษัตริย์เรียกเก็บภาษีที่นอกเหนือไปจากปกติได้ตามใจชอบนอกจากว่าจะได้รับการเห็นชอบจากสภาองค์มนตรีซึ่งค่อยกลายมาเป็นรัฐสภาในที่สุด
รัฐสภาแรกที่ตั้งขึ้นในอังกฤษตั้งขึ้นในรัชสมัยของพระเจ้าเฮนรีที่ 3 ในคริสต์ศตวรรษที่ 13 ใน ค.ศ. 1265 ซีมง เดอ มงฟอร์ เอิร์ลที่ 6 แห่งเลสเตอร์ ปฏิปักษ์ของพระเจ้าเฮนรีที่ 3 เรียกประชุมรัฐสภาของผู้สนับสนุนโดยมิได้รับพระราชานุญาตจากพระเจ้าเฮนรีล่วงหน้า อาร์ชบิชอป บิชอป อธิการอาราม เอิร์ล และบารอนต่างก็ถูกเรียกตัวมาประชุม และอัศวินสองคนจากแต่ละไชร์ (shire) และคหบดีสองคนจากแต่ละบุรี (borough) ระบบการเลือกผู้แทนมาประชุมของมองท์ฟอร์ทเรียกกันว่า ระบบรัฐสภา ค.ศ. 1295 (Model Parliament) และเป็นที่ยอมรับโดยพระเจ้าเอ็ดเวิร์ดที่ 1
พระราชบัญญัติผนวกดินแดนเวลส์ ค.ศ. 1535–1542 รวมเวลส์มาเป็นส่วนหนึ่งของราชอาณาจักรอังกฤษ รัฐสภาอังกฤษจึงมีผู้แทนจาก เวลส์
เมื่อสมเด็จพระราชินีนาถเอลิซาเบธที่ 1 เสด็จสวรรคต พระเจ้าเจมส์ที่ 6 แห่งสกอตแลนด์ก็ขึ้นครองราชย์เป็นพระเจ้าเจมส์ที่ 1 แห่งอังกฤษ แต่ถึงแม้ว่าราชอาณาจักรอังกฤษ และ ราชอาณาจักรสกอตแลนด์ แต่แต่ละราชอาณาจักรก็ยังคงมีรัฐสภาแยกจากกัน พระเจ้าชาลส์ที่ 1 ผู้ครองราชย์ต่อจากพระเจ้าเจมส์ที่ 1 ทรงมีปัญหาขัดแย้งกับรัฐสภาอังกฤษ และทรงทำให้เกิดสงครามสามอาณาจักร (Wars of the Three Kingdoms) ซึ่งบานปลายออกไปเป็น สงครามกลางเมืองอังกฤษ พระเจ้าชาร์ลส์ที่ 1 ทรงถูกสำเร็จโทษเมื่อ ค.ศ. 1649 อังกฤษกลายมาเป็นเครือจักรภพอังกฤษ ปกครองโดยโอลิเวอร์ ครอมเวลล์ผู้ยุบสภาขุนนาง และสภาสามัญชนมาอยู่ภายใต้อำนาจของครอมเวลล์ หลังจาก ริชาร์ด ครอมเวลล์ (ลูกของโอลิเวอร์ ครอมเวลล์) เสียชีวิตก็ได้มีการฟื้นฟูการปกครองกลับไปเป็นระบบราชาธิปไตยใน ค.ศ. 1660 และรื้อฟื้นสภาขุนนางอย่างที่เคยเป็นมา
ความที่กลัวว่าอังกฤษจะถูกปกครองโดยผู้นับถือนิกายโรมันคาทอลิกของผู้สืบเชิ้อสายจากพระเจ้าเจมส์ที่ 2 เจ้าชายวิลเลียมแห่งออเรนจ์จึงทรงยกทัพจากเนเธอร์แลนด์มาอังกฤษตามคำอัญเชิญของผู้อัญเชิญทั้งเจ็ด ใน ค.ศ. 1688 เพื่อโค่นราชบัลลังก์ของพระเจ้าเจมส์ที่ 2 ใน การปฏิวัติอันรุ่งโรจน์ เมื่อสำเร็จพระองค์และเจ้าหญิงแมรีก็ขึ้นครองราชย์ร่วมกันเป็นพระเจ้าวิลเลียมที่ 3 และ สมเด็จพระราชินีนาถแมรีที่ 2 ตามข้อตกลงในพระราชปฏิญญาสิทธิซึ่งเป็นการเริ่มเข้าสู่ระบบราชาธิปไตยภายใต้รัฐธรรมนูญแต่อำนาจสูงสุดยังอยู่ที่พระมหากษัตริย์ หลังจากนั้นก็ได้มีการเรียกประชุมรัฐสภากันเป็นครั้งที่สามเพื่อการกำหนดผู้มีสิทธิในการสืบราชบัลลังก์
ประวัติ > รัฐสภาแห่งสหราชอาณาจักรบริเตนใหญ่และไอร์แลนด์

สหราชอาณาจักรบริเตนใหญ่และไอร์แลนด์ก่อตั้งขึ้นเมื่อ 1 มกราคม ค.ศ.​1801 โดยการรวมตัวของบริเตนใหญ่กับไอร์แลนด์ภายใต้พระราชบัญญัติสหภาพ ค.ศ. 1800 โดยหลักการด้านความรับผิดชอบต่อสภาสามัญชน (สภาล่าง) ยังไม่ได้รับการพัฒนาจนถึงช่วงปีศตวรรณที่ 19 ดังนั้นสภาขุนนางในสมัยนั้นจึงมีบทบาทและมีอำนาจมากกว่าทั้งทางทฤษฎีและทางปฏิบัติ การเลือกตั้งในสมัยนั้นยังคงเป็นระบบเก่าซึ่งขนาดของเขตเลือกตั้งนั้นแตกต่างกันในขนาดอย่างมาก ดังนั้น เขตโอลด์ซารัมซึ่งมีผู้ลงคะแนนเจ็ดคนสามารถออกเสียงเลือกผู้แทนได้ถึงสองคน ซึ่งมีผู้แทนเท่ากับเขตดันวิคซึ่งแทบจะไม่หลงเหลือแผ่นดินอยู่เนื่องมาจากปัญหาด้านการพังทลายของหน้าดินลงไปในทะเล
ยังมีเขตเลือกตั้งขนาดเล็กอีกจำนวนมากซึ่งควบคุมโดยสมาชิกสภาขุนนางซึ่งควบคุมผลการเลือกตั้งได้ผ่านผู้สนับสนุนและสมาชิกในครอบครัวของตน ในช่วงสมัยการปฏิรูปในศตวรรษที่ 19 ซึ่งผ่านโดยพระราชบัญญัติปฏิรูป ค.ศ. 1832 ทำให้มีการจัดระเบียบระบบการลงคะแนนสำหรับสภาสามัญชนอย่างครอบคลุมขึ้น โดยทำให้สมาชิกสภาสามัญชนนั้นไม่ต้องพึ่งพาเหล่าขุนนางในการเลือกตั้งอีกต่อไป
อำนาจสูงสุดในสภาสามัญชนบริเตนใหญ่นั้นได้รับการยืนยันอีกครั้งหนึ่งในช่วงต้นศตวรรษที่ 20 ในปีค.ศ.​1909 สภาสามัญชนได้ผ่านกฎหมายที่เรียกว่า "งบประมาณของปวงชน" (People's Budget) ซึ่งเป็นการเปลี่ยนแปลงระบบภาษีอย่างมีนัยสำคัญโดยผู้เสียประโยชน์จากกฎหมายนี้คือเหล่าเจ้าของที่ดินที่ร่ำรวย สภาขุนนางซึ่งประกอบด้วยสมาชิกที่เป็นเจ้าของที่ดินจำนวนมากได้รวมตัวกันตีร่างกฎหมายนี้ตกไป ผลของความสนใจของประชาชนเรื่องกฎหมายนี้พร้อมทั้งความไม่พึงพอใจต่อสภาขุนนางที่มีเพิ่มมากขึ้นทำให้พรรคเสรีนิยมชนะการเลือกตั้งทั่วไปในปีค.ศ. 1910 ทั้งสองครั้ง
เมื่อชนะการเลือกตั้งทั่วไปแล้ว นายกรัฐมนตรีเฮอร์เบิร์ท เฮนรี แอสควิธได้ถือว่าชัยชนะในการเลือกตั้งนั้นถือเป็นอาณัติของปวงชน ได้ทำการเสนอร่างกฎหมายรัฐสภาขึ้นเพื่อให้จำกัดบทบาทและอำนาจของสภาขุนนาง สภาขุนนางจึงตีตกร่างกฎหมายนี้ไปเช่นกัน แอสควิธจึงตอบโต้ด้วยคำสัญญาที่ทำไว้กับพระมหากษัตริย์อย่างลับๆ ก่อนการได้รับชัยชนะเป็นครั้งที่สองในการเลือกตั้งทั่วไปในปีค.ศ.​1910 และได้ขอให้มีการเพิ่มตำแหน่งขุนนางจากพรรคเสรีนิยมอีกหลายร้อยคนเพื่อจะได้มีเสียงข้างมากในสภาขุนนางซึ่งมากกว่าฝั่งพรรคอนุรักษนิยม ซึ่งแผนการนี้ทำให้สภาขุนนางยอมผ่านกฎหมายนี้ไป
ร่างกฎหมายนี้ ต่อมาคือพระราชบัญญัติรัฐสภา ค.ศ. ​1911 ห้ามมิให้สภาขุนนางกระทำการใดๆ เพื่อจะเป็นการระงับกฎหมายงบประมาณ (ร่างกฎหมายที่เกี่ยวข้องกับด้านภาษีอากร) และยินยอมให้สภาขุนนางยืดระยะเวลาการพิจารณาร่างกฎหมายอื่นๆ ได้อย่างช้าสุดถึงสามสมัยประชุม (ต่อมาลดลงเหลือสองสมัยในปีค.ศ. 1949) ซึ่งหลังจากนั้นจะถือว่าร่างกฎหมายนั้นมีผลบังคับใช้ถึงแม้ว่าจะไม่ได้รับการเห็นชอบ อย่างไรก็ตามในการบังคับใช้พระราชบัญญัติรัฐสภาทั้งสองฉบับนี้ สภาขุนนางก็ยังสามารถใช้อำนาจที่มีไม่จำกัดในการยับยั้งร่างกฎหมายใดๆ ทันทีที่เข้าพิจารณาเพื่อเป็นความตั้งใจในการยืดอายุของรัฐสภาให้นานขึ้น
ประวัติ > รัฐสภาแห่งสหราชอาณาจักรบริเตนใหญ่และไอร์แลนด์เหนือ

พระราชบัญญัติรัฐบาลแห่งไอร์แลนด์ ค.ศ. 1920 ได้ก่อตั้งรัฐสภาแห่งไอร์แลนด์เหนือและไอร์แลนด์ใต้ขึ้นและลดจำนวนผู้แทนของทั้งสองส่วนนี้ในรัฐสภาเวสต์มินสเตอร์ลง ต่อมาได้มีการเพิ่มที่นั่งผู้แทนในส่วนของไอร์แลนด์เหนืออีกครั้งหนึ่งภายหลังจากการปกครองโดยตรงในปีค.ศ. 1973 เสรีรัฐไอริชได้กลายเป็นประเทศเอกราชในปีค.ศ.​ 1922 และในปีค.ศ. 1927 รัฐสภาจึงได้เปลี่ยนชื่อเป็นรัฐสภาแห่งสหราชอาณาจักรบริเตนใหญ่และไอร์แลนด์เหนือ
สืบเนื่องต่อจากการปฏิรูปสภาสามัญชนในศตวรรษที่ 20 ได้มีพระราชบัญญัติขุนนางตลอดชีพ ค.ศ.​ 1958 เพื่ออนุญาตให้มีการก่อตั้งบรรดาศักดิ์ขุนนางตลอดชีพขึ้น ภายในช่วงปีค.ศ. 1960 การพระราชทานบรรดาศักดิ์สืบตระกูลได้ถูกยกเลิกลงเกือบทั้งหมด โดยต่อมาขุนนางใหม่นั้นเกือบทั้งหมดเป็นขุนนางตลอดชีพ
พระราชบัญญัติสภาขุนนาง ค.ศ. 1999 ได้ยกเลิกสิทธิโดยชอบธรรมของขุนนางสืบตระกูลในการเป็นสมาชิกสภาขุนนางโดยอัตโนมัติ แต่ยังคงอนุโลมให้มีขุนนางสืบตระกูลจำนวน 92 คน โดยมาจากการเลือกตั้งโดยขุนนางสืบตระกูลทั้งหมดซึ่งสามารถเลือกตั้งใหม่ได้หากมีสมาชิกที่ถึงแก่กรรม สภาขุนนางนั้นขณะนี้จึงกลายเป็นสภาที่เป็นรองต่อสภาสามัญชน นอกจากนี้พระราชบัญญัติปฏิรูปรัฐธรรมนูญ ค.ศ.​2005 ยังเพิกถอนอำนาจหน้าที่ด้านศาลยุติธรรมของสภาขุนนางอันสืบเนื่องมาจากการจัดตั้งศาลสูงสุดแห่งสหราชอาณาจักรในปีค.ศ. 2009